To engagerede pædagogmedhjælpere til Børnehuset Borris

Brænder du for natur og udeliv, eller slår dit hjerte for at skabe en tryg start for de yngste børnehave- og vuggestuebørn?
Er du initiativrig, har en legende tilgang og mod på at gøre en mærkbar forskel i børnehøjde?
Så er det måske dig, vi mangler til en af vores to ledige stillinger i Børnehuset Borris!

Vi søger to pædagogmedhjælpere med start den 1. januar 2027:

· Stilling 1: Fast pædagogmedhjælper (32 timer) til udegruppen.
I udegruppen, Græshopperne (4-5 år), handler det om at bringe børnene ud i naturen og naturen ind i børnene. Vi udforsker naturens muligheder i al slags vejr og har fokus på de store naturoplevelser. 

· Stilling 2: Tidsbegrænset pædagogmedhjælper (36 timer) i kombinationsstilling. 
Denne stilling er delt mellem børnehavens yngste gruppe, Mariehønsene (2,10-3 år), og med ydertimer i vuggestueafdelingen (0-2,10 år). Her er det primære fokus at sikre den gode, trygge opstart gennem nærvær og omsorg. 

Arbejdstiden for begge stillinger vil ligge i tidsrummet 6:15 til 16:45. 


Hvem er vi?
[bookmark: _Hlk244529994]Børnehuset Borris er en vigtig del af Borris Helhed, som dækker over både dagpleje, vuggestue, børnehave, skole og SFO. Det brede samarbejde betyder, at vi kender børnene og deres familier hele vejen fra den allerførste tid i pasning, til de går ud af skolen og SFO'en. Det skaber et stærkt sammenhold og en helt særlig landsbystemning, hvor vi løfter i flok.
Borris er en hyggelig landsby tæt på Skjern, omgivet af skøn natur i kort gåafstand. Indendørs har vi spændende lege- og læringsmiljøer, og udenfor venter en stor og indbydende legeplads. Vores hus rummer en vuggestue med 15 børn og en aldersopdelt børnehave med 72 børn. 

Dine primære arbejdsområder:
· Med på børnehøjde: Du kaster dig med glæde over en leg på gulvet eller i sandkassen, og du griber hurtigt børnenes egne skøre og gode idéer.

· Varme kram og trygge rammer: Du mærker, hvornår et barn har brug for en rolig hånd på skulderen, et trøstende kram eller bare en voksen, der lytter.

· Blik for det enkelte barn: Du spotter hurtigt, hvis et barn står lidt udenfor, og du hjælper med at invitere dem ind i legen og fællesskabet.

· Frisk luft og udeliv: Du elsker at trække i udetøjet og tage børnene med ud under åben himmel – uanset om det er på en tur i det fri eller til leg på legepladsen i al slags vejr.

· Samarbejde med et smil: Du sparrer tæt med dine kollegaer og bidrager til den gode stemning i hverdagen. 



Vi drømmer om kollegaer der:
· Spreder gejst og energi: Du formår at fange børnenes nysgerrighed, uanset om I udforsker naturen eller kaster jer over en leg indenfor. 

· Er en rolig og tydelig voksen: Du møder børnene med en rolig stemme og en naturlig tydelighed, som skaber tryghed og faste rammer. 

· Stabil med mod på at lære: Du er stabil, har mod på at lære de pædagogiske greb at kende og smøger gerne ærmerne op i tæt samarbejde med dine kollegaer. 

· Opmærksom og nærværende: Du ser hurtigt, hvad der rører sig blandt børnene, og du er god til at bevare overblikket i en aktiv hverdag. 

· Tager gerne initiativ: Du venter ikke altid på en instruks, men tager gerne teten på en fangeleg, en sang eller en tegneaktivitet.

· Møder verden med et åbent sind: Du giver et stort "godmorgen" til forældrene og har let ved at snakke og grine med både store og små.


Ansøgningsfrist er søndag den 19. november 2026
Ansættelsessamtaler forventes afholdt senest i uge 48. 

Vil du høre mere om stillingen, er du velkommen til at kontakte dagtilbudsleder Anita Østergaard Jørgensen på tlf. 23621773.

Løn og ansættelse efter gældende overenskomst. Der indhentes børneattest.
Læs mere om Børnehuset i Borris på: www.borris-skole.aula.dk
